Καφέ μπαρ εκδίδει ΤΔΑ προς επιτηδευματία για καφέδες . Ο δήμος θεωρεί πως οι πωλήσεις αυτές υπόκεινται σε δημοτικό φόρο, με την αιτιολογία πως δεν αφορούν χονδρικές πωλήσεις προς μεταπώληση…. Έχετε κάποια γνώμη πάνω σε αυτό το θέμα? 

Εξαίρεση ή μη χονδρικών πωλήσεων από τον δημοτικό φόρο
"3. Αντικείμενο του τέλους - Βάση υπολογισμού Το τέλος επιβάλλεται στα ακαθάριστα έσοδα των ανωτέρω επιχειρήσεων. Όπως έχει γίνει δεκτό με την υπ’ αριθ. 18238/29.10.1998 εγκύκλιο της Διεύθυνσης Οικονομικών ΟΤΑ του Υπουργείου Εσωτερικών, Δημόσιας Διοίκησης και Αποκέντρωσης, το τέλος επιβάλλεται στα ακαθάριστα έσοδα που προέρχονται από λιανικές πωλήσεις. Αντίθετα, τα ακαθάριστα έσοδα των επιχειρήσεων αυτών, που προέρχονται από χονδρικές πωλήσεις, κατά την έννοια των διατάξεων του ΚΒΣ, δεν υπόκεινται στο ανωτέρω τέλος. Ως ακαθάριστα έσοδα λαμβάνονται αυτά που θεωρούνται ακαθάριστα έσοδα κατά τις διατάξεις του ΚΒΣ. Επομένως, δεν υπολογίζεται ο ΦΠΑ ούτε βέβαια το ανωτέρω, κατά περίπτωση, εισπραττόμενο τέλος."περιοδικό prosvasis.Δεν ξέρω κατά πόσο μπορώ να στηριχθώ σε μία μελέτη ενός περιοδικού..... 

ΤΔΑ προς επιτηδευματία για καφέδες???? εκει φτασαμε.... http://www.taxheaven.gr/acforum/index.php?showtopic=18879 

ο δήμος συμφωνεί στο γεγονός ότι είναι χονδρική πώληση. Θεωρεί όμως ότι ο νόμος αναφέρει ότι οι χονδρικές πωλήσεις εξαιρούνται μόνο αν αφορούν μεταπώληση...Θα πρέπει εγώ να ρωτάω τον κάθε επιτηδευματία που θέλει τιμολόγιο, αν θα μεταπωλήσει τους καφέδες ή όχι?Φυσικά μπαίνουμε στο τυπικό του θέματος και όχι στο ουσιαστικο.. Αν δηλαδή μια εταιρεία catering αγοράσει από το καφέ μπαρ 2 μπουκάλια ουίσκι και 10 καφέδες για μία εκδήλωση, τότε θα απαλλάσσεται από τον δημοτικό φόρο? 

κανετε καφεδες φασον? οι εταιριες catering πληρωνουν γενικα δημοτικο φορο? ποσος ειναι ο φορος που εχετε διαφορα με το δημο και συζηταμε ? 

Μπορείς να μας πεις, έτσι ενημερώτικα, το ποσό που προκύπτει? 
Δεν το πρόσεξα ότι ξαναρωτήθηκε. 

Συνάδελφοι το ποσό είναι μηδαμινό, αλλά η ουσία του θέματος είναι που με απασχολεί...ποιες χονδρικές πωλήσεις απαλλάσσονται τελικά....όλες ή εξαρτάται από το πως ερμηνεύει τον νόμο ο κάθε υπάλληλος του δήμου????? 

Όλες οι χονδρικές. Δεν υπάρχει ξεχωριστή ερμηνεία η' μάλλον δεν θα έπρεπε να υπάρχει απο κανέναν . 

Απαλλαγή από τα Δημοτικά τέλη έχουν μόνο οι χονδρικές πωλήσεις που είναι αποκλειστικά για μεταπώληση , δηλαδή πχ γυράδικο πουλάει χονδρικά πιτόγυρα σε άλλο γυράδικο ...... Είχαμε ασχοληθεί αρκετά παλαιότερα με το θέμα .... 

Ερώτημα για όσους συναδέλφους αντιμετωπίζουν το παρακάτω πρόβλημα. Ο Δήμος της περιοχής μου, ζητά αναδρομικά από όσους υποχρεούνταοι στην απόδοση τέλους παρεπιδημούντων (Δημοτ. Φόρος) για τα έτη που έκαναν αυτοπεραίωση (2008-2010), την διαφορά Δ.Φόρου που προκύπτει από τα αυξημένα ακαθάριστα έσοδα. Επικαλείται γνωμοδότηση του Ν.Σ.Κ.η οποία αναφέρει ότι ο Δήμος δύναται να απαιτήσει την καταβολή της διαφοράς του Δ.Φόρου στην περίπτωση αυτοπεραίωσης. Αλλά όλοι γνωρίζουμε ότι η αύξηση αυτή είναι πλασματική και προέρχεται από την πρόσθεση των δαπανών στα δηλωθέντα ακαθάριστα έσοδα, για να καταβληθεί επιπλέον φόρος εισοδήματος. Η γνωμάτευση του Ν.Σ.Κ. δεν παράγει νόμο και η διαταγή για το τέλος παρεπιδημούντων αναφέρει ότι αυτός συνεισπράτεται και αποδίδεται τις ημερομηνίες υποβολής του ΦΠΑ για να γίνει και η σύγκριση με τα ποσά της δήλωσης. Σωστά; Παράκληση αν κάποιοι από σας το αντιμετώπισαν, ας μου δώσουν κάποιο στοιχείο, γιατί εν μέσω κρίσης και αδυναμίας καταβολής και αυτού του ΦΠΑ, ο Δήμος ζητά αναδρομικά πλασματικά τέλη παρεπιδημούντων... 

Δεν γνωρίζω αν μπορούν να το κάνουν αυτό,μα θα σας πρότεινα,να πάτε στον δήμαρχο,και να του εκθέσετε το πρόβλημα. Πριν μερικά χρόνια,σε μια περιοχή όπου κανείς δεν απέδιδε το φόρο,όταν ξύπνησε ο δήμος,ζήτησε αναδρομικά την καταβολή του από την έναρξη του κάθε καταστήματος.Μαζεύτηκαν τότε και διαμαρτηρήθηκαν στον δήμαρχο,και τελικώς πληρώθηκε μόνο το τελευταίο έτος. Πάντως θεωρώ πως είναι απαράδεκτο να απαιτούν να πληρωθεί η διαφορά αυτή.Στο τέλος,θα ζητούν να πληρωθουν επιπλέον ένσημα στους εργαζόμενους,για τους επιπλέον καφέδες της αυτοπεραίωσης. 

Σ'ευχαριστώ, αλλά ξέρεις , εδώ ισχύει το "ο εβραίος σαν φτωχιάνει, τα παλιά τεφτέρια πιάνει". Αυτό, χωρίς να κάνω κάποιο φυλετικό σχόλιο . 

Εχει δίκιο ο Δήμος και φυσικά λογικό είναι το σκεπτικό της γνωμοδότησης του ΝΣΚ αν και δεν την εχω διαβασει. Εκανες αυτοπεραίωση.Που σημάινει ότι αποδέχθηκες τα αυξημένα ακαθάριστα έσοδα της αυτοπεραίωσης,Με την ίδια λογική που για αυτα τα αυξημένα ακαθάριστα έσοδα πλήρωσες εναν έμμεσο φόρο (ΦΠΑ) με την ίδια λογική θα πρέπει να πληρώσεις και τους άλλους εμμεσους φόρους που σχετίζονται με αυτά όπως ειναι ο δημοτικός φόρος. Εξάλλου αυτή είναι και η λογική της αυτοπεραίωσης η οποία είναι προαιρετική και όχι υποχρεωτική.Εφόσον προκύπτουν ακαθάριστα έσοδα και τα αποδέχεσαι,a priori αποδεχεσαι και τους φόρους που σχετίζονται με αυτά. 

Δεν είναι ακριβώς έτσι διότι φορολογείσαι και για το ποσό που δεν απέδωσες .... Δηλαδή πολύ χοντρικά αν έχεις κόψει 100 ευρώ θα φορολογηθείς για 99,50 , αν με την αυτοπεραίωση βγαίνεις με 110 φορολογήθηκες για αυτά και όχι για τα 109,45 ........ Αν έχει κάποιος τη γνωμοδοτήση ας την ανεβάσει . 

Το σκπετικό της απαντησης μου δεν είναι ο ακριβής υπολογισμός αλλα αν είναι σωστό η όχι να αποδώσει δημοτικό φόρο στα αυξημένα έσοδα της αυτοπεραιωσης η όχι 

Το απολύτως σωστό όμως είναι ότι θα έπρεπε να προβλεφθεί τότε και βέβαια θα πρέπει η όποια γνωμοδότηση να λαμβάνει υπόψη όχι μόνο τη φορολογία του ΦΠΑ αλλά και του Εισοδήματος . Για αυτό ξαναλέω ότι όποιος έχει τη γνωμοδότηση ας την ανεβάσει , το θέμα είναι ότι οι Δήμοι ψάχνουν και αυτοί για λεφτά , αλλά και αυτές οι έρμες οι επιχειρήσεις έχουν στερέψει ........ Χώρια ότι πάσχει εφόσον είναι έτσι όπως τα λέω .... 

Ευχαριστώ όλους τους συναδέλφους για τις προτάσεις τους, αλλά το θέμα είναι ότι ο δημ. φόρος αποδίδεται και διασταυρώνεται από τις τρίμηνες δηλώσεις ΦΠΑ. Οπότε μπαίνει το ερώτημα πόσο σωστό είναι να συνδέεται με το ποσό της αυτοπεραίωσης, που υποβάλλεται 4-5 μήνες μετά την τελευταία δήλωση ΦΠΑ. 
Ωστόσο η γνωμοδότηση αριθ. 425/2010 του Ν.Σ.Κ. ορίζει Το κείμενο που ακολουθεί μας το έστειλε ο Δήμος). 
"...Οι οικείοι Ο.Τ.Α. στο πλαίσιο ελέγχου προς διαπίστωση της ακρίβειας των υποβληθεισών δηλώσεων που αφορούν τα αναλογούντα τέλη και τα τέλη παρεπιδημούντων, επί των ακαθαρίστων εσόδων σε ποσοστό 0,5% μπορούν να να λάβουν υπ΄όψιν και τα στοιχεία που παρέχονται σχετικά με το ύψος των ακαθαρίστων εσόδων , όπως αυτά προσδιορίστηκαν και έγιναν αποδεκτά από τον επιτηδευματία κατ΄εφαρμογήν των διατάξεων των άρθρ. 13 έως 17 του Ν.3296/2004 για την αυτοπεραίωση δηλώσεων φορολογίας εισοδήματος και ΦΠΑ και των διατάξεων του αρθρ. 79 του Ν. 3842/2010 περί αυτοελέγχου, τα οποία δεν θα μπορούσαν να είναι κατώτερα από τα προκύπτοντα στα οικεία βιβλία. Δεν συντρέχει περίπτωση επιβολής του προβλεπομενου από το άρθρο 6 παρ. 5 του Ν.1080/1980,όπως αντικαταστάθηκε με το άρθρο 18 παρ. 1 του ν.2946/2001 περί προστίμου σε ποσοστό 2% του τέλους..." 
Οι υπογραμμίσεις είναι του Δήμου. Οχι τίποτε άλλο , αλλά μας χαρίζουν το πρόστιμο. Εγώ μένω στο ότι η γνωμοδότηση αναφέρει οτι οι ΟΤΑ μπορούν να λάβουν υπ΄όψιν κ.λ.π. άρα είναι δυνητική και όχι υποχρεωτική η επιβολή της διαφοράς του τέλους. Και επιμένω ότι η αύξηση των ακαθαρίστων εσόδων γίνεται λόγω της πρόσθεσης των δαπανών. 
